П Р О Т О К О Л    № 17

от заседание на КОМИСИЯ ПО АНАЛИЗ И
ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 29.04.2013 г.

Днес, 29.04.2013 г. /понеделник/ от 13.00 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ – отсъства
РУМЕН БОЕВ
ЮЛИАНА КОЛЕВА – отсъства
РУМЕН ГЕОРГИЕВ
КАМЕН ИВАНОВ
МАРИЯ КУЗМАНОВА
МИЛКА ИТОВА - отсъства	

1. ОТНОСНО: Предложение във връзка с изразените становища по апелативни райони във връзка със статистическите шифри на гражданските дела.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение предложението във връзка с изразените становища по апелативни райони относно статистическите шифри на гражданските дела, прилагани в районните съдилища.
1.2. За следващо заседание на комисията да бъдат внесени конкретните предложения за актуализиране на статистическите шифри по граждански и административни дела и подготвянето им за предоставяне по съдилищата в страната за становища.

2. ОТНОСНО: Предложение за анкетни карти и указания за тяхното попълване, свързани с провеждане на емпирично изследване за времето, което отделят съдиите за разглеждане и решаване на различните видове дела.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение предложените проекти на анкетни карти, свързани с провеждане на емпирично изследване за времето, което отделят съдиите за разглеждане и решаване на различните видове наказателни дела.
2.2. След комплектоването им с указания към тях, както и с проекти на анкетни карти по граждански и административни дела, същите да бъдат предоставени на съдиите от Работната група за изготвяне на средносрочна стратегия за човешките ресурси в съдебната система, за обсъждане и даване на становища и предложения за евентуални промени.

3. ОТНОСНО: Информации от административните ръководители на апелативните, окръжните, районните и административните съдилища в страната във връзка с изпълнението на решение на ВСС по т. 65.1 по Протокол № 25 от заседанието на ВСС, проведено на 01.07.2010 г., относно процента дела от общия брой дела в съответния съд, които се разпределят на административните ръководители и на заместниците на административните ръководители.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение информациите, предоставени от всички апелативни, окръжни, районни и административни съдилища във връзка с изпълнение на решение на ВСС по т. 65.1 по Протокол № 25/01.07.2010 г. относно индивидуалната натовареност на административните ръководители и заместниците на административните ръководители на съдилищата.
3.2. Получените информации да бъдат обобщени под формата на таблица, след което да бъде извършен анализ с оглед евентуално предложение за актуализиране на решението на ВСС.

ПРЕДСЕДАТЕЛ
НА КОМИСИЯТА:      / п /

КАЛИН  КАЛПАКЧИЕВ